# **DECIZIA ETAPEI DE ÎNCADRARE**

## Nr. număr din 24.10.2017

Ca urmare a solicitării de emitere a acordului de mediu adresate de **Comuna Vatra Moldoviţei**, cu sediul în comuna Vatra Moldoviţei, judeţul Suceava, înregistrată la APM Suceava cu nr. 9834/12.09.2017, în baza:

**Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;

**Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului APM Suceava decide, ca urmare a consultărilor desfăşurate în cadrul şedinţei Comisiei de Analiză Tehnică din data de 19.09.2017, că proiectul **“Construire drum, pod şi apărări de maluri pe râul Moldoviţa în comuna Vatra Moldoviţei*”*** propus a fi amplasat în comuna Vatra Moldoviţei, jud. Suceava nu se supune evaluării impactului asupra mediului şi nu se supune evaluării adecvate.

Justificarea prezentei decizii:

I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

- proiectul se încadrează în prevederile Hotărârii Guvernului nr. 445/2009, anexa nr. 2, pct. 10, lit. e şi f;

- Conform criteriilor de selecţie din Anexa 3 la HG nr. 445/2009:

**Caracteristicile proiectului**

**a**)mărimea proiectului

Lucrările proiectate cuprind următoarele:

***Modernizare drum comunal 82:***

* Lungimea tronsonului de drum ce se va moderniza este de 0,181 km.
* Structura rutieră până la limita rampei podului va fi formată din:

-strat de uzură de 4 cm beton asfaltic BA16;

-strat de legătură de 6 cm binder BA 20;

-strat superior fundaţie de 15 cm piatră spartă;

-strat de fundaţie de 15-20 cm balast;

- Elementele geometrice ale drumului comunal sunt:

-drum clasa tehnică V cu o bandă de circulaţie

-lăţimea platformei 5,00 m din care parte carosabilă 4,00 m şi acostamente cu lăţime variabilă de 0,5- 1,0 m

- Lucrări pentru scurgerea şi evacuarea apelor pluviale:

- pentru scurgere şi colectare ape pluviale în lungul drumului se vor amenaja rigole la bordură şi rigole carosabile şi de acostament la marginea carosabilului. Apele din rigole vor fi descărcate prin podeţele propuse în emisarul din zonă-râul Moldoviţa.

- podeţe- pe tronsonul modernizat se vor realiza 2 podeţe transversale de descărcare a apelor din precipitaţii; acestea vor fi podeţe dalate din elemente prefabricate cu lumina de 1 m.

***Construcţie pod din beton armat peste râul Moldoviţa:***

Caracteristici tehnice pod:

* Lungime totală – 126,4 m;
* Lăţimea – 7,42 m;
* Înălţime de liberă scurgere sub pod, pentru pod peste curs de apă cu plutitori, faţă de nivelul debitului cu asigurarea de 5% - 1,00 m;

Podul va fi realizat din 5 grinzi monobloc beton precomprimat de 24,00 m lungime, cu placă de suprabetonare din beton armat monolit cu grosimea de 12-18 cm;

***Apărări de maluri:***

* Amonte şi aval de pod se vor executa lucrări de apărare de maluri cu o lungime totală de 1015 m din care: 100 m amonte mal drept, 125 m amonte mal stâng, 690 m aval mal drept, 100 m aval mal stâng;
* Apărarea de mal va fi realizată din gabioane cu inălţimea de 3,0 m, suprapuse decalat şi aşezate pe saltele din gabioane de 5,0 0,5 x 5,0 m. Saltelele vor fi aşezate sub cota talvegului râului.

***Regularizare albie:***

* Pentru reducerea sau eliminarea fenomenelor de eroziune ale malurilor şi colmatarea patului albiei se va realiza o regularizare a albiei. Pentru asigurarea debitelor maxime în secţiunile din aval de pod pe malul stâng, în continuarea apărărilor de mal, se propune o supraînălţare a malurilor cu material local rezultat din regularizare.

***Amenajare drum de legătură cu DC Săcuiele( Izvor ) :***

* Drumul de legătură cu DC Săcuiele are lungimea de 0,635 km şi porneşte de la ieşirea de pe podul rutier proiectat. Drumul va fi pietruit.
* Elemente geometrice ale drumului:

-drum clasa tehnică V cu o bandă de circulaţie

-lăţimea platformei 5,00 m, din care lăţimea părţii carosabile 4,00 m şi acostamente cu lăţimea variabilă de 0,5-1,0 m

- Lucrări pentru scurgerea şi evacuarea apelor pluviale:

- pentru scurgere şi colectare ape pluviale în lungul drumului se vor amenaja pe partea dreaptă de sens şanţuri la marginea platformei drumului. Apele colectate vor fi descărcate prin podeţele propuse în emisarul din zonă-râul Moldoviţa.

- podeţe- pe tronsonul de drum de legătură cu DC Săcuiele se vor realiza 2 podeţe-unul dalat şi unul casetat; aceste podeţe vor avea lumina de 1 m.

**b**) cumularea cu alte proiecte:- nu este cazul.

**c)** utilizarea resurselor naturale: nu este cazul.

**d**) producţia de deşeuri: deşeurile menajere şi reciclabile, vor fi stocate selectiv şi predate către societăţi autorizate din punct de vedere al mediului pentru activităţi de colectare/valorificare/eliminare;

**e)** *emisiile poluante, inclusiv zgomotul şi alte surse de disconfort*: în perioada lucrărilor de execuţie zgomotul va fi generat de utilajele şi mijloacele de transport, nefiind afectate zonele locuite;

**f)** r*iscul de accident*: pe perioada execuţiei şi funcţionării obiectivului este redus, nu se utilizează substanţe periculoase, alimentarea utilajelor cu carburanţi se face numai la staţiile de distribuţie carburanţi autorizate.

**2. Localizarea proiectului**

2.1 *utilizarea existentă a terenului*: conform certificatului de urbanism nr. 40/12.07.2016 eliberat de Primăria comunei Vatra Moldoviţei, terenul este situat în intravilanul şi extravilanul localităţii.

2.2 *relativa abundenţă a resurselor naturale din zonă, calitatea şi capacitatea regenerativă a acestora:* nu este cazul.

*2.3 capacitatea de absorbţie a mediului, cu atenţie deosebită pentru:*

a) zonele umede – nu este cazul;

b) zonele costiere – nu este cazul;

c) zonele montane şi cele împădurite – nu este cazul;

d) parcurile şi rezervaţiile naturale – nu este cazul;

e) ariile clasificate sau zonele protejate prin legislaţia în vigoare, cum sunt: zone de protecţie a faunei piscicole, bazine piscicole naturale şi bazine piscicole amenajate: - nu este cazul.

f) zonele de protecţie speciale – nu este cazul;

g) ariile în care standardele de calitate a mediului stabilite de legislaţia în vigoare au fost deja depăşite – nu este cazul;

h) peisajele cu semnificaţie istorică, culturală şi arheologică – nu este cazul;

i) ariile dens populate – nu este cazul.

**3. Caracteristicile impactului potenţial**

*a). Extinderea impactului, aria geografică şi numărul de pesoane afectate* – lucrările nu vor avea un impact negativ semnificativ asupra ariei naturale protejate, a factorilor de mediu şi nu vor crea un disconfort pentru populaţie pe perioada execuţiei lucrărilor sau în funcţionare ulterioară;

*b). Natura transfrontieră a impactului* – lucrările propuse nu au efecte transfrontieră;

*c). Mărimea şi complexitatea impactului* - impactul va fi redus, atât pe perioada execuţiei proiectului, cât şi în perioada de funcţionare.

*d). Probabilitatea impactului* – impact redus, pe perioada de execuţie şi în perioada de funcţionare a obiectivului;

*e). Durata, frecvenţa şi reversibilitatea impactului* – impact redus, pe perioada de execuţie şi în perioada de funcţionare a obiectivului

II. Motivele care au stat la baza luării deciziei etapei de încadrare în procedura de evaluare adecvată sunt următoarele:

- nu este cazul.

Condiţiile de realizare a proiectului:

1. Investiţia se va realiza cu respectarea documentaţiei tehnice depuse precum şi a normativelor şi prescripţiilor tehnice specifice, a legislaţiei de mediu în vigoare şi a avizelor menţionate în Certificatul de Urbanism nr. 40/12.07.2016 eliberat de Primăria Comunei Vatra Moldoviţei;
2. Conform art. 22, alin. 1 din HG nr. 445/2009, în situaţia în care, după emiterea acordului de mediu şi înaintea obţinerii aprobării de dezvoltare, proiectul a suferit modificări, titularul proiectului este obligat să notifice în scris autoritatea pentru protecţia mediului emitenţă asupra acestor modificări;
3. Se vor respecta cu stricteţe limitele şi suprafeţele destinate organizării de şantier, a modului de depozitare a materialelor de construcţie şi a rutelor alese pentru transport;
4. Se vor lua măsuri tehnice şi organizatorice pe toată perioada de desfăşurare a lucrărilor pentru a nu afecta factorii de mediu, sănătatea şi confortul populaţiei din zona respectivă;
5. Întreţinerea şi reparaţia utilajelor şi mijloacelor de transport folosite la lucrări se va face în unităţi specializate;
6. Se vor amenaja locuri de stocare, în condiţii de siguranţă pentru mediu şi sănătatea umană, a deşeurilor ce vor rezulta din executarea lucrărilor de construcţii-montaj şi se va asigura gestionarea corespunzătoare a acestora, în conformitate cu prevederile Legii 211/2011 privind regimul deşeurilor. Deşeurile reciclabile, colectate pe categorii conform prevederilor legale, se vor valorifica către firme specializate. Deşeurile menajere se vor colecta şi preda către operatorii locali de salubritate autorizaţi.
7. La finalizarea lucrărilor se vor îndepărta resturile de materiale şi se va reface cadrul natural afectat de execuţia lucrărilor; toate suprafeţele de teren afectate vor fi refăcute şi redate la folosinţa iniţială.

Prezenta decizie este valabilă pe toată perioada punerii în aplicare a proiectului.

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV,**

**Ing. Vasile Oşean**

**Şef Serviciu Avize, Acorduri, Autorizaţii, Întocmit,**

**Ing. Constantin Burciu Ing. Doru Cojocaru**